****

**KAZLŲ RŪDOS SAVIVALDYBĖS TARYBA**

**SPRENDIMAS**

**DĖL VŠĮ „KAZLŲ RŪDOS FUTBOLAS“ DALIŲ PARDAVIMO AR ATSISAKYMO**

2021 m. rugpjūčio 30 d. Nr. TS-201

Kazlų Rūda

Vadovaudamasi Lietuvos Respublikos Konstitucijos 29 ir 35 straipsniais, Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos viešųjų įstaigų įstatymo 7 straipsnio 6 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 20 straipsnio 2 dalies 4 punktu, 11 dalimi, Lietuvos Respublikos Vyriausybės 2014-01-29 nutarimu Nr. 89 patvirtintu Valstybei ar savivaldybei nuosavybės teise priklausančių viešosios įstaigos dalininko teisių pardavimo viešo aukciono būdu tvarkos aprašo 19 punktu, atsižvelgdama į Kauno apygardos teismo 2020-01-21 nutartį civilinėje byloje Nr. e2A-46-413/2020 Kazlų Rūdos savivaldybės taryba n u s p r e n d ž i a:

1. Parduoti VšĮ „Kazlų Rūdos futbolas“ (kodas 303500437, buveinė S. Daukanto g. 19-5, Kazlų Rūda) dalininko teises priklausančias Kazlų Rūdos savivaldybei nuosavybės teise aukciono būdu.
   1. Pardavimo pradinė kaina: Kazlų Rūdos savivaldybės įnašo į viešosios įstaigos dalininkų kapitalą vertė – 15 000 Eur.
   2. Įgalioti Kazlų Rūdos savivaldybės administracijos direktorių sudaryti dalininko teisių pirkimo-pardavimo sutartį.
   3. Nustatyti, kad aukcione dalininko teisių nepardavus, t. y. neįvykus aukcionui, naujas aukcionas nevykdomas, o vykdoma šio sprendimo 2 punkte nurodyta procedūra.
2. Neįvykus aukcionui, Kazlų Rūdos savivaldybė vienašališkai išstoja iš VšĮ „Kazlų Rūdos futbolas“ ir atsisako visų savo dalininko teisių ir pareigų. Išstojimo momentas laikomas kuomet viešai informuojama ir pranešta įstaigos dalininkams. Apie išstojimą Kazlų Rūdos savivaldybė:
   1. viešai praneša savivaldybės internetiniame puslapyje;
   2. registruotu paštu informuoja visus įstaigos dalininkus;
   3. informuoja VĮ Registrų centrą.

Šis sprendimas per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Kauno apygardos skyriui (Laisvės al. 36, 44240 Kaunas)arba Regionų apygardos administracinio teismo Kauno rūmams (A. Mickevičiaus g. 8A, 44312 Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras Mantas Varaška